तम्बाकू उद्योग अपने उत्पाद की बिक्री के लिए युवाओं को अनेक प्रकार से आसान निशाना बनाता है यही कारण है कि अधिकांश युवा सिगरेट और तम्बाकू का प्रयोग किशोरावस्था के दौरान से ही शुरू कर देते हैं। दुनिया भर में हर दिन 80,000 से 100,000 बच्चे धूम्रपान शुरू करते हैं जिसमे आधे से ज्यादा बच्चे एशिया में रहते है तथा भारत में हर रोज 5500 युवा किसी न किसी रूप में तम्बाकू का सेवन प्रारम्भ कर कर देते हैं। इन्टर्नैशनल यूनियन अगेन्स्ट ट्युबरक्लोसिस एंड लंग डिज़ीज़ (द यूनियन) के क्षेत्रीय समन्वयक तंबाकू नियंत्रण मिरता मोलिनरी का कहना है कि "सबूत आधारित संकेत कहते है कि दोस्तों की संगत और तम्बाकू के आकर्षक विज्ञापन युवा और किशोरों को तंबाकू के प्रयोग के लिए प्रेरित करते हैं। तंबाकू उद्योग नित नए और लुभावने तरीकों से, विज्ञापन और अन्य प्रयोजन के माध्यम से अपने उत्पादों को बढ़ावा देता है। उदाहरण के तौर पर संगीत समारोहों, मुक्त सिगरेट नमूनों, और प्रत्यक्ष या अप्रत्यक्ष विज्ञापन आदि के रूप।"